ഇന്റർനാഷണൽ ബനാന മ്യൂസിയം

കാലിഫോർണിയയിലെ മെക്കയിൽ‍‍, വാഴ മാത്രം അടിസ്ഥാനമാക്കി സ്ഥാപിച്ചിരിക്കുന്ന മ്യൂസിയമാണ് ഇന്റർനാഷണൽ ബനാന മ്യൂസിയം. ഈ മ്യൂസിയത്തിൽ വാഴയുമായി ബന്ധപ്പെട്ട 20,000 ത്തിലധികം ഇനങ്ങൾ പ്രദർശനത്തിനായി ഒരുക്കിയിരിക്കുന്നു. ഒരൊറ്റ പഴം ഇനത്തിനായി സ്ഥാപിതമായ ഏറ്റവും വലിയ മ്യൂസിയമായി 1999 ൽ ഈ മ്യൂസിയം ഗിന്നസ് റെക്കോർഡ് സ്ഥാപിച്ചു.

 ചരിത്രം 
1976 ൽ കെൻ ബാനിസ്റ്ററാണ് മ്യൂസിയം ആവിഷ്കരിച്ചത്. ഒരു ഫോട്ടോഗ്രാഫിക് ഉപകരണ നിർമ്മാണ കമ്പനിയുടെ പ്രസിഡന്റായിരുന്നു ബാനിസ്റ്റർ, 1972 ൽ നിർമ്മാതാക്കളുടെ സമ്മേളനത്തിൽ ആയിരക്കണക്കിന് ചിക്വിറ്റ വാഴപ്പഴം സ്റ്റിക്കറുകൾ കൈമാറി.    വാഴപ്പഴം ഒരു പുഞ്ചിരിയുടെ ആകൃതിയിലായതിനാൽ, അത്  ആളുകളെ പോസിറ്റീവായി ചിന്തിക്കുന്നതിന് പ്രേരിപ്പിച്ചേക്കാം എന്ന് അദ്ദേഹം കരുതി. 

ക്രിയാത്മക പ്രതികരണത്തിൽ പ്രചോദനം ഉൾക്കൊണ്ട് അദ്ദേഹം, ബാനിസ്റ്റർ ഇന്റർനാഷണൽ ബനാന ക്ലബ് സ്ഥാപിച്ചു. വാഴപ്പഴവുമായി ബന്ധപ്പെട്ട ഇനങ്ങൾ സ്വീകരിക്കാൻ തുടങ്ങിയെങ്കിലും അവയ്‌ക്കെല്ലാം ഇടം നൽകുന്നതിനായി  പ്രയാസമായി.  ഇതിനെത്തുടർന്ന്, പിന്നീട് അൽതഡെനയിൽ ഒരു വാടക കെട്ടിടത്തിൽ ഇന്റർനാഷണൽ ബനാന ക്ലബ്ബും മ്യൂസിയവും  ആരംഭിച്ചു.    

17 വിവിധ രാജ്യങ്ങളിലായി 35,000 അംഗങ്ങളുമായി ബനാന ക്ലബ് വളർന്നു.  വാഴപ്പഴവുമായി ബന്ധപ്പെട്ട ഒരു ഇനം മ്യൂസിയത്തിലേക്ക് സംഭാവന ചെയ്യുന്നയാൾക്ക് ബനാന ക്ലബ്ബിൽ ചേരാൻ സഹായിക്കും.  പ്രസിഡന്റ് റൊണാൾഡ് റീഗൻ ക്ലബ് അംഗമായിരുന്നു.  

2005 ൽ ബാനിസ്റ്റർ, മ്യൂസിയത്തെ ഹെസ്പെരിയയിലെ വാടകയില്ലാത്ത, നഗര ഉടമസ്ഥതയിലുള്ള സ്ഥലത്തേക്ക് മാറ്റിസ്ഥാപിച്ചു.   എന്നാൽ, അവിടെ നിന്നും മ്യൂസിയം മാറ്റേണ്ടുന്ന സാഹചര്യമുണ്ടായി. ബാനിസ്റ്റർ മൊത്തം ശേഖരം 45,000 ഡോളറിന് ഈബേയിൽ വിൽപ്പനയ്ക്കു വെച്ചു. 2010 ൽ, ഫ്രെഡ് ഗാർബട്ട് ശേഖരം വാങ്ങി, അത് മക്കയിലേക്ക് മാറ്റി പുതിയ ക്യൂറേറ്ററായി.  

 വിവരണം 
ഒരൊറ്റ പഴത്തിനായി സമർപ്പിക്കപ്പെട്ട ഏറ്റവും വലിയ മ്യൂസിയമായി 1999 ൽ മ്യൂസിയം ഗിന്നസ് റെക്കോർഡ് നേടി. അക്കാലത്ത് അത് 17,000 ഇനങ്ങളുടെ ശേഖരം കൈവശം വച്ചിരുന്നു.     

ശേഖരത്തിൽ "വാഴപ്പഴം ഫോണുകൾ, ക്ലോക്കുകൾ, കളറിംഗ് ബുക്കുകൾ, കളിപ്പാട്ടങ്ങൾ, റെക്കോർഡ് പ്ലയർ, വസ്ത്രങ്ങൾ തുടങ്ങിയ നിരവധി ഇനങ്ങൾ ഉൾപ്പെടുന്നു.        മ്യൂസിയം കുടുംബ സൗഹാർദ്ദപരമാണ്.   

വാഴപ്പഴവുമായി ബന്ധപ്പെട്ട ഭക്ഷണപാനീയങ്ങൾ വിളമ്പുന്ന ഒരു ബനാന ബാർ കൂടി ഇവിടെയുണ്ട് 

 അവലംബം 


വർഗ്ഗം:വാഴ
വർഗ്ഗം:Coordinates not on Wikidata
വർഗ്ഗം:മ്യൂസിയങ്ങൾ